# 2026 FİFA Dünya Kuboku

| 2026 FİFA Dünya Kuboku |
| --- |
| 2026 FIFA World Cup Copa Mundial de la FIFA 2026 |
|  |
| Yarış məlumatları |
| Ev sahibi | * Meksika
* ABŞ
* Kanada
 |
| Tarix | İyun – İyul |
| Başlama tarixi | 11 iyun 2026 |
| Bitmə tarixi | 19 iyul 2026 |
| Komanda sayı |
48 |
| Stadion sayı |
16 (16 ev sahibi şəhərdə) |
| ← 2022 2030 → |
|  Vikianbarda əlaqəli mediafayllar |

**2026 FİFA Dünya Kuboku** — FİFA üzvü olan federasiyaların milli komandalarının qatıldığı və dörd ildə bir təşkil edilən futbol üzrə XXIII dünya çempionatı. Turnir 11 İyun - 19 İyul 2026 tarixləri aralığında təşkil edilir. Çempionat ABŞ-ın 11, Meksikanın 3 və Kanadanın 2 şəhəri olmaqla ümümilikdə 16 şəhərdə keçirilir. 2026 FİFA Dünya Kuboku üç ölkə tərəfindən ortaq təşkil edilən və iştirakçı sayı 32 komandadan 48-ə yüksəldilən ilk turnir olmuş olacaq.

     İştirakçı
     İştirak vəsiqəsi qazanmayıb
     İmtina edib və ya kənarlaşdırılıb
     FİFA üzvü deyil

Kabo-Verde, Kurasao, İordaniya və Özbəkistan FİFA Dünya Kubokunda debüt edəcəklər.

## Ev sahibləri

2026-cı ildə Dünya Kuboku ABŞ, Meksika və Kanadada keçirilir. Bu barədə qərarı FİFA prezidenti Canni İnfantino 12 iyun 2018-ci ildə təşkilatın Moskvada keçirilən konqresində elan etmişdir. Planlaşdırılmış 80 oyundan 60-ı ABŞ-də, digər 20 oyun isə Meksika və Kanadada baş tutacaq.

Ev sahibi ölkələr olan Kanada, Meksika və Amerika Birləşmiş Ştatları avtomatik olaraq turnirə vəsiqə qazandılar.

## Format

2026-cı ildə keçirilən Dünya Kuboku 48 komandanın yarışdığı ilk Dünya Kubokudur.

Hər komanda qrup mərhələsində ənənəvi formatda üç matç keçirəcək. Çempionat 2014 və 2018-ci il turnirlərindən fərqli olaraq 32 gün deyil, 39 gün davam edəcək. 2026-cı il Dünya Kubokunda Beynəlxalq Futbol Assosiasiyaları Şurası (IFAB) tərəfindən təsdiq edilmiş bəzi yeni qaydalar tətbiq ediləcək:

* Yeni qaydaya əsasən, top oyuna daxil olmadan müdafiənin qarşısını almaq üçün edilən açıq və qanunsuz hücum blokları indi VAR tərəfindən nəzərdən keçirilə bilər. Əgər qola birbaşa təsir edən qayda pozuntusu olarsa, VAR hakimi xəbərdar edəcək və künc zərbəsi təkrarlanacaq. Bu qayda yalnız hücum faullarını əhatə edir, müdafiəyə təsir etməyəcək.
* Aut atışı və qapıdan zərbələr üçün komandaya maksimum beş saniyə vaxt veriləcək. Gecikmə hallarında aut rəqib komandaya keçəcək.

* Meydanda tibbi yardım alan hər hansı bir oyunçu meydanı tərk etməli və oyuna qayıtmazdan əvvəl 1 dəqiqə gözləməlidir.
* Hakim qərarına etiraz etdiyinə görə meydanı tərk edən hər hansı bir oyunçuya qırmızı vərəqə göstəriləcək ki, bu da bu ideyanı təşviq edən məşqçilərə də aiddir. Əgər bir komanda matçın ləğv olunmasına səbəb olarsa, məğlub olmuş sayılacaq.
* Matç zamanı əvəzlənən futbolçu meydanı 10 saniyə ərzində tərk etməlidir. Bu limit aşılarsa, onu əvəz edən oyunçu əlavə olaraq bir dəqiqə gözləməli olacaq, komanda 10 nəfər qalacaq.
* Dodaq oxumaqdan gizli qarşıdurma və təhqiredici davranışların qarşısını almaq üçün, rəqibə qarşı əl, qol və ya köynək ilə ağzını örtən hər oyunçuya qırmızı kart verilir. Oyunçuların dodaq hərəkətlərinin oxunmasını istəmədikləri dostcasına söhbətlərdə ağızlarını örtə bilməsi istisnadır.
* Qapıçı zədəsi zamanı oyunçular texniki bölgədə məşqçidən taktika almamalıdırlar.

Bu dəyişikliklərə əlavə olaraq, oyunçular üç ölkədə şiddətli istilərlə qarşılaşacaqları üçün hər hissədə bir neçə dəqiqəlik su fasilələri veriləcək. Bütün komandalar üçün bərabər şəraiti təmin etmək məqsədilə, bütün oyunlarda fasilələr hakim tərəfindən təyin olunacaq və hər hansı bir hava və ya temperatur şərti (qaydası) tətbiq edilməyəcəkdir.

## İstinadlar